### Resume

I forlængelse af dialogen og indgåelsen af nye aftaler med DGI Huset Vejle om sidstnævntes leje af huset og [adresse] køb af timer sammesteds, blev det også aftalt, at der løbende følges op på det gensidige samarbejde, retning for huset og mulighederne for udvikling af huset mellem DGI Huset Vejle og Vejle Kommune. Det blev samtidig aftalt, at der som grundlag herfor vil være brugbart med et fælles strategisk afsæt og forståelse for huset og dets udvikling. Et udkast til et sådan strategisk dialogpapir er vedlagt sagen. Samtidig præsenterer sagen et udkast til nye vedtægter for DGI Huset Vejle.

### Sagsfremstilling

På Kultur- og Idrætsudvalgets møde den 7. marts 2023, sag 38 og 39, blev ny lejeaftale henholdsvis aftale om køb af timer i DGI Huset Vejle godkendt.

I forbindelse med forhandlingerne omkring de nye aftaler har man fra DGI Huset Vejle og [adresse] side ønsket en tættere og løbende dialog om husets udvikling og et fælles afsæt herfor. I sagens bilag er vedlagt udkast til et fælles strategisk dialogpapir, som kommer til godkendelse i DGI Huset [adresse] bestyrelse og i Vejle Kommune.

DGI Huset Vejle har fornyeligt haft en proces omkring tilpasning af vedtægterne for huset. Disse forelægges ligeledes til orientering.

I sagens bilag findes de tidligere vedtægter, de nye vedtægter, samt et overblik over de væsentligste ændringer fra de tidligere til de nye vedtægter.

### Klima og resiliensvurdering

Ingen bemærkninger.

### Sagens videre forløb

Sagen skal efterfølgende behandles i Økonomiudvalget og Byrådet.

### Historik

Kultur- og Sundhedsdirektøren indstiller, 7. november 2023, pkt. 135:

at det fælles strategioplæg godkendes, og

at vedtægtsændringerne for DGI Huset Vejle tages til efterretning.

Beslutning fra Kultur- og Idrætsudvalget, 7. november 2023, pkt. 135:

Kultur- og Idrætsudvalget anbefaler strategioplægget til Byrådet, og

Kultur- og Idrætsudvalget tager vedtægtsændringerne til efterretning.

Beslutning fra Økonomiudvalget, 13. november 2023, pkt. 234:

Anbefales.

Fraværende: Curt Søndergaard.

### Beslutning

Godkendt.

Fraværende:

Oscar Friis. I stedet mødte Simon Mogensen.

Curt Søndergaard. I stedet mødte Zehnia Nielsen.

Georg Lund.